Baibolo ya pa Intaneti | BAIBOLO—AMALEMBO YA CALO CIPYA
Bushe kuti mwatemwa ukubelenga ici cipande mu %%?
Mateo 22:1-46
22 Yesu na kabili alandile kuli bena mu filangililo ati:+2 “Ubufumu bwa kwa Lesa bwaba kwati ni mfumu, iyapekanishishe umwana wa iko umwaume umutebeto+ wa bwinga.3 Kabili yatumine abasha ba iko ku kuyaeba abaitilwe ku mutebeto+ wa bwinga ukuti bese, lelo balikeene ukwisa.+4 Atumine na kabili abasha+ bambi ati, ‘Kebeni abo naita amuti: “Moneni! Nimpekanya umutebeto+ wandi, ninjipaya ing’ombe shandi ne nama ishaina, na fyonse nabapekanya. Iseni ku mutebeto wa bwinga.”’+5 Lelo tababikileko amano kabili balifuminepo, umo aile kwi bala lyakwe, umbi na o ku bukwebo bwakwe;+6 lelo abashala, baikete abasha bakwe, babacusha no kubepaya.+7 “Lelo imfumu yalikalipe, kabili yatumine abashilika ba iko na bo baipeye balya bakepaya no koca umusumba wabo.+8 E lyo yaebele abasha ba iko aiti, ‘Umutebeto wa bwinga wena naupekanishiwa, lelo abetilwe tabalingile.+9 E ico kabiyeni mu misebo iyafuma mu musumba, na bonse abo mulesanga mubete bese ku mutebeto wa bwinga.’+10 Awe balya basha baile mu misebo no kulonganika bonse abo basangile, ababifi pamo na basuma;+ no muputule wa kusefeshamo ubwinga waiswilemo abaikele+ pe tebulo.11 “Ilyo imfumu yaingile pa kuti imone abaishile, yamwene umuntu uushafwele ica kufwala ca ku bwinga.+12 E ico yamwebele aiti, ‘Mune, bushe wingile shani muno, ukwabula ica kufwala ca ku bwinga?’+ Na o akutumene fye.13 E lyo imfumu yaebele ababomfi ba iko aiti, ‘Mukakeni amolu na maboko no kumupoosa pa nse mu mfifi. Kulya e kwalaba ukulila no kusumanya ameno.’+14 “Pantu abaitwa bengi, lelo abasalwa banono.”+15 E lyo abaFarise baile no kumfwana ukuti bamwikatile mu milandile yakwe.+16 E ico batumine abasambi babo kuli Yesu, pamo na ba mu kabungwe ka kwa Herode,+ abati: “Mwe Kasambilisha, twalishiba ukuti mulanda icishinka kabili musambilisha inshila ya kwa Lesa mu cine, kabili tamutiina umuntu nangu umo, pantu tamulolesha pa mimonekele ya bantu.+17 Nomba twebeni, Muletipo shani? Bushe calisuminishiwa ukusonka umusonko kuli Kaisare nelyo iyo?”+18 Nomba pa mulandu wa kuti alishibe ukuti bali ni mbifi, atile: “Mulandu nshi mulenjesesha, mwe ba bumbimunda?+19 Nangeni indalama musonkela umusonko.” Awe bamutwaliile denari imo.20 Na o abepwishe ati: “Bushe uyu mutwe uuli apa ne fi balembapo fya kwa nani?”+21 Batile: “Fya kwa Kaisare.” E lyo abebele ati: “E ico peeleni ifya kwa Kaisare kuli Kaisare, ne fya kwa Lesa kuli Lesa.”+22 Awe ilyo baumfwile ifi, balipapile, kabili balimushile no kuya.+23 Pa bushiku bulya, abaSaduke, abatila takwaba ukubuuka ku bafwa, baishile kuli ena no kumwipusha abati:+24 “Mwe Kasambilisha, Mose atile, ‘Umuntu nga afwa ukwabula ukufyala abana, munyina afwile ukuupa umukashi wakwe no kufyalila munyina abana.’+25 Nomba kwali aba bwananyina cinelubali (7) abali na ifwe; kabili uwa ntanshi alyupile no kufwa, kabili apo takwete abana, ashilile munyina umukashi wakwe.+26 E fyo cali na ku wa bubili e lyo no wa butatu, kabili ifi fine e fyo cali na kuli bonse cinelubali (7).+27 Pa kulekelesha, umwanakashi alifwile.28 Nomba mu kubuuka kwa bafwa, akaba umukashi wa kwa nani pali balya cinelubali (7)? Pantu bonse balimuupilepo.”+29 Na o Yesu abaswike ati: “Mwaliluba, pantu tamwaishiba Amalembo nelyo amaka ya kwa Lesa;+30 pantu mu kubuuka kwa bafwa, abaume taboopa nangu abanakashi ukuupwa,+ lelo baba nga bamalaika mu muulu.31 Kabili pa mulandu wa kubuuka ku bafwa, bushe tamwabelenga ifyo Lesa alandile kuli imwe ati,+32 ‘Nine Lesa wa kwa Abrahamu kabili Lesa wa kwa Isaki kabili Lesa wa kwa Yakobo’?+ Te Lesa wa bafwa iyo, lelo ni Lesa wa ba mweo.”+33 Awe ilyo amabumba yaumfwile ifi, yalipapile nga nshi pa misambilishishe yakwe.+34 Ilyo abaFarise baumfwile ukuti atalalika abaSaduke, baishile capamo ibumba limo.35 Awe umunabo umo, uwaishibishe Amafunde,+ aipwishe Yesu pa kuti amweshe ati:36 “Mwe Kasambilisha, lifunde nshi ilikalamba mu Mafunde yonse?”+37 Na o amwebele ati: “‘Uletemwa Yehova Lesa obe no mutima obe onse, no mweo obe onse, no kutontonkanya kobe konse.’+38 Ili e funde ilikalamba kabili e lya ntanshi.39 Ilya cibili, ilyapalana ne li, litila, ‘Uletemwa umunobe nge fyo waitemwa we mwine.’+40 Pali aya amafunde yabili e pashintilila Amafunde yonse ne fyebo fya Bakasesema.”+41 Nomba ilyo abaFarise balongene pamo, Yesu abepwishe ati:+42 “Muletipo shani pali Kristu? Bushe Mwana wa kwa nani?” Bamwebele abati: “Wa kwa Davidi.”+43 Na o abepwishe ati: “Nga cinshi Davidi, ilyo apokelele umupashi wa mushilo+ amwitile ati ‘Shikulu,’ ilyo asosele ati,44 ‘Yehova aebele Shikulu ati: “Ikala ku kwa kulyo kwandi mpaka nkabike abalwani bobe pe samba lya makasa yobe”’?+45 E ico nga Davidi amwitile ati ‘Shikulu,’ kuti aba shani umwana wakwe?”+46 Awe tapali nangu umo uwali na maka ya kumwasuka, nangu uwapamine ukumwipusha na kabili ukufuma pali bulya bushiku.+
bem_Latn bem_Latn ayr_Latn bem_Latn